als_Latn dik_Latn sag_Latn
Asport- Kokën ulur dhe shumë punë. Milani i ri 2012-2013, i varfëruar pas largimit të yjeve, duhet të riniset me një tjetër stil pune, me më shumë impenjim. Përpara të gjithë skuadra qëndrron Juventusi, dhe jo vetëm sepse bëhet fjalë për kampionët e Italisë në fuqi. Ky është mendimi i Mario Alberto Yepes, që kërkon nga skuadra e tij të qëndrroj e qetë në prag të sezonit të ri dhe të vazhdojë të punojë për tu përmirësuar. “ Për mua Juventusi është një shkallë sipër rivalëve të tjerë- kanë qënë fjalët e mbrojtësit kuqezi për mediat italiane- Si për atë që ka realizuar në sezonin e shkuar ashtu edhe për mënyrën sesi janë përforcuar. Më pas vjen një grup skuadrash, edhe se është akoma shpejt për të kuptuar se kush mund të garojë me bardhezinjtë”.
Qartësisht, Milani, për të ngushtuar diferencën, ka nevojë për blerje të tjera: “ Janë larguar lojtarë të rëndësishëm, edhe në aspektin njerzor, tani do të shikojmë se kush do të mbërrijë deri në 31 gusht. Në realitet- ka sqaruar kolumbiani- këto pyetje i duhen drejtuar shoqërisë, ne duhet të mendojmë vetëm për të punuar dhe për tu gjendur gati për debutimin në kampionat që po afron”. Në kompleksitet, panvarsisht humbjes së rëndë 5-1 kundër Real Madridit, mund të flitet për një fazë përgatitore shumë positive: “ Kemi punuar shumë mirë, kemi fituar 3 ndeshje nga 4 që kemi zhvilluar. Mëkat për ndeshjen me Realin, por ata në këtë moment janë më të fortë sesa ne. E rëndësishme është që kjo humbje nuk duhet të ndryshojë sjelljen tonë”.
Shumë lojtarë nga ‘garda vjetër’ janë larguar, kush do të jetë tashmë lideri ri kuqezi? Yepes preferon që të mos ketë një lojtar në vecanti: “ E rëndësishme është të gjejmë harmoninë e duhur. Kemi akoma në skuadër lojtarë me eksperiencë, që do të na ndihmojnë për të ndërtuar një grup të mirë dhe të zhvillojmë një kampionat të mirë”.
You must be logged in to post a comment Login
als_Latn als_Latn als_Latn eng_Latn